এটিএম সালাম, নবীগঞ্জ থেকে ॥ নবীগঞ্জের কাজল পাল ইসলাম ধর্ম গ্রহণ করে মুসলিম নারীকে বিয়ে করে দীর্ঘ একযুগ পর স্ত্রী সন্তানকে ফেলে এসে পুনরায় হিন্দু নারীকে বিয়ে করেছেন। ১ম স্ত্রী কুমিল্লার রুবি আক্তার সন্তানকে সাথে নিয়ে স্বামীর খোঁজে নবীগঞ্জে এসে বিপাকে পড়েছেন। কাজল পালের বাড়ি নবীগঞ্জ উপজেলার বাউসা ইউনিয়নের সুজাপুর গ্রামে। তার পিতার নাম কানু পাল। এলাকাবাসী সূত্রে জানা গেছে, উপজেলার কাজল পাল প্রায় ১২ বছর পূর্বে বাড়ি থেকে বেরিয়ে কুমিল্লা চলে যায়। সেখানে রসুলপুর বাজারে রিপন মিয়ার চা-ষ্টলে কাজ নেয় সে। কিছুদিন পর সে ধর্মান্তরিত হয়ে ইসলাম ধর্ম গ্রহণ করে কাজল পাল নাম পরিবর্তন করে সুমন মিয়া নাম ধারণ করে। পিতার নাম কানু পালের পরিবর্তে রাখা হয়েছে তালেব হোসেন, মাতার ...